KBANK มองกรอบเงินบาทสัปดาห์หน้า 32.70-33.40 บ. ติดตามประชุม FOMC-ฟันด์โฟลว์
KBANK มองกรอบการเคลื่อนไหวของเงินบาทสัปดาห์หน้า 32.70-33.40 บาทต่อดอลลาร์ฯ ประเมินปัจจัยสำคัญที่ต้องติดตาม คือ ประชุม FOMC-ฟันด์โฟลว์-สถานการณ์โควิด
KBANK มองกรอบเงินบาทสัปดาห์หน้า 32.70-33.40 บ. ประเมินปัจจัยสำคัญที่ต้องติดตาม คือ ประชุม FOMC-ฟันด์โฟลว์-สถานการณ์โควิด
22 ม.ค. 2565

ธนาคารกสิกรไทย จำกัด (มหาชน) หรือ KBANK มองกรอบการเคลื่อนไหวของเงินบาทที่ 32.70-33.40 บาทต่อดอลลาร์ฯ สำหรับสัปดาห์ถัดไป (24-28 ม.ค. 65) ขณะที่ศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ทิศทางเงินทุนของต่างชาติ และสถานการณ์โควิด-19
ขณะที่ตัวเลขเศรษฐกิจสหรัฐฯ ที่สำคัญ ได้แก่ ดัชนี PMI ภาคการผลิต/ภาคบริการ ดัชนีความเชื่อมั่นผู้บริโภคเดือนม.ค. ยอดขายบ้านใหม่ ยอดสั่งซื้อสินค้าคงทน ยอดทำสัญญาขายบ้านที่รอปิดการขาย รายได้/รายจ่ายส่วนบุคคล และอัตราเงินเฟ้อที่วัดจาก PCE และ Core PCE Price Index เดือนธ.ค. ดัชนีราคาบ้านเดือนพ.ย. จีดีพีไตรมาส 4/64 และจำนวนผู้ขอรับสวัสดิการว่างงานรายสัปดาห์ นอกจากนี้ตลาดยังรอติดตามกำไรภาคอุตสาหกรรมเดือนธ.ค. ของจีนด้วยเช่นกัน
ทั้งนี้ในวันศุกร์ (21 ม.ค.) เงินบาทปิดตลาดในประเทศที่ 32.90 เทียบกับระดับ 33.22 บาทต่อดอลลาร์ฯ ในวันศุกร์ก่อนหน้า (14 ม.ค.)
 